Document ID: 31999R1405

Padomes Regula (EK) Nr. 1405/1999
(1999. gada 24. jūnijs),
ar ko groza Regulu (EEK) Nr. 2358/71 par sēklu tirgus kopīgo organizāciju un, ar ko nosaka sēklu nozarei piešķirto atbalstu 2000./2001. tirdzniecības gadam
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 37. pantu,
ņemot vērā Regulu (EEK) Nr. 2358/71 [1] un jo īpaši tās 3. panta 3. un 4. punktu,
ņemot vērā Komisijas priekšlikumu [2],
ņemot vērā Eiropas Parlamenta atzinumu [3],
ņemot vērā Ekonomikas un sociālo lietu komitejas atzinumu [4],
tā kā:
(1) Regulas (EEK) Nr. 2358/71 pielikumā sugas Oryza sativa L. Japānas un Indijas tipa šķirnes ir iekļautas to produktu sarakstā, kuru elites un sertificēto sēklu ražošanai ir piešķirams atbalsts; šo divu šķirņu atšķirība ir lielākoties ģenētiska, un galvenokārt attiecas uz uzturzinātnes analīzēm; šādas analīzes ir sarežģītas un pēc ģenētiskajiem raksturlielumiem nav viegli noteikt dažu tirgū nonākušu šķirņu piederību pie Japānas vai Indijas tipa; minētais pielikums būtu attiecīgi jāgroza, lai sugas Oryza sativa L. šķirnes atšķirtu tikai pēc morfoloģiskiem kritērijiem.
(2) Regulas (EEK) Nr. 2358/71 pielikumā Cannabis sativa L. (vienmāju) ir iekļauta to produktu sarakstā, kuru elites un sertificēto sēklu ražošanai piešķir atbalstu; dažas divmāju Cannabis sativa L. šķirnes pēc tetrahidrokanabinola (THC) satura tagad ir līdzvērtīgas vienmāju šķirnēm; Padomes 1971. gada 22. marta Regulas (EEK) Nr. 619/71, kurā izklāstīti vispārīgi atbalsta piešķiršanas noteikumi, kas attiecas uz liniem un kaņepēm [5], 3. panta 1. punktā Padome izvirza noteikumu, ka atbalsts ražošanai jāpiešķir tikai par tādām kaņepēm, ko novāc pēc sēklu veidošanās un audzē no sertificētām to šķirņu sēklām, kuras iekļautas sarakstā, ko sastāda saskaņā arPadomes 1970. gada 29. jūnija Regulas (EEK) Nr. 1308/70 par linu un kaņepju tirgus kopīgo organizāciju 12. pantā izklāstīto procedūru [6]; atbalsta piešķiršanu kaņepju ražošanai 1998./1999., 1999./2000. un 2000./2001. tirdzniecības gadā Padome ir attiecinājusi tikai uz tām šķirnēm, kuru THC saturs nav mazāks par 0,3 %, un turpmākajos tirdzniecības gados - ne mazāks par 0,2 %; Regulas (EEK) Nr. 2358/71 pielikums būtu attiecīgi jāgroza, lai 2000./2001. tirgdarbības gadā to attiecinātu uz Cannabis sativa L. šķirnēm, kuru THC saturs nepārsniedz 0,3 % un turpmākajos tirdzniecības gados - 0,2 %, un attiecīgās šķirnes būtu jānosaka saskaņā ar Regulas (EEK) Nr. 2358/71 11. pantā izklāstīto procedūru.
(3) Regulas (EEK) Nr. 2358/71 pielikums attiecas uz ļoti izturīgām vēlajām vai vidēji vēlajām Lolium perenne L. šķirnēm, jaunām un citām šķirnēm, un neizturīgām vidēji vēlajām, vidēji agrajām vai agrajām šķirnēm; šo šķirņu cenas ārējos tirgos vairs neattaisno minēto atšķirību, un tāpēc pielikums būtu jāgroza, lai to attiecinātu uz Lolium perenne L., neņemot vērā šķirņu atšķirības; tomēr atšķirība būtu jāsaglabā kā pārejas pasākums 2000./2001. un 2001./2002. tirdzniecības gadā, lai noteiktu Kopienā piemērojamā atbalsta apjomus un minētā atbalsta izmaiņas.
(4) Ņemot vērā Kopienas tirgus situāciju un ainu, ražotāji nevar būt droši, ka saņems taisnīgu peļņu pārdodot sēklas, kas uzskaitītas Regulas (EEK) Nr. 2358/71 pielikumā, 2000./2001. un 2001./2002. tirdzniecības gadā atbalstam būtu jāsedz daļa ražošanas izmaksu.
(5) Regulas (EEK) Nr. 2358/71 3. panta 2. punktā paredzēts, ka, nosakot atbalstu, būtu jāņem vērā, no vienas puses, vajadzība nodrošināt līdzsvaru starp ražošanu Kopienā un šādas produkcijas noieta tirgiem un, no otras puses, šādu produktu cenas ārējos tirgos.
(6) Piemērojot šos kritērijus, 2000./2001. un 2001./2002. tirdzniecības gadā sniedzamo atbalstu nosaka tādā apjomā, kāds noteikts II pielikumā,
IR PIEŅĒMUSI ŠO REGULU.
1. pants
Regulas (EEK) Nr. 2358/71 3. pantu papildina ar šādu punktu:
"6. Cannabis sativa L. šķirnes, uz kurām attiecas šajos pantos paredzētais atbalsts, nosaka saskaņā ar 11. pantā izklāstīto kārtību."
2. pants
Regulas (EEK) Nr. 2358/71 pielikumu aizstāj ar šeit iekļauto I pielikumu.
3. pants
2000./2001. un 2001./2002. tirdzniecības gadā sēklu nozarei piešķiramo atbalstu, kā paredzēts Regulas (EEK) Nr. 2358/71 3. pantā, nosaka tādu, kā šeit iekļautajā II pielikumā.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2000. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1999. gada 24. jūnijā

Labels: 3
6